परम्परागत सोच बोकेको परिवारबाट आएकी श्रद्धालाई विवाहपछि थप स्वतन्त्रता मिलेको अनुभव हुन्छ । श्रीमतीको कार्यक्रमको पहिलो दर्शक पनि भाष्कर नै हुन् । सबैभन्दा बढी कमेन्ट पनि श्रीमान्बाटै प्राप्त गर्ने श्रद्धा श्रीमान्ले आफ्नो काममा कन्सेप्ट, सुझाव आदि दिनुका साथै ड्रेस, हेयर स्टाइलसम्ममा कमेन्ट गरी आफूलाई सुधार्ने मौका दिइरहेको बताउँछिन् । विवाह भएको ६ वर्ष पूरा भैसके पनि उनीहरू बाटोमा हिँड्दा भर्खरै अफेयर सुरु भएका जोडीजस्ता देखिन्छन् । उनीहरू आफूलाई श्रीमान्–श्रीमतीका साथमा बेस्ट फ्रेन्ड हौं भन्न पनि चुक्दैनन् ।
